36.pielikums

Priekules novada pašvaldības domes

2016.gada 28.janvāra sēdes protokolam Nr.2, 37.



**LATVIJAS REPUBLIKA**

# PRIEKULES NOVADA PAŠVALDĪBAS DOME

Reģistrācijas Nr. 90000031601, Saules iela 1, Priekule, Priekules novads, LV-3434, tālrunis 63461006, fakss 63497937, e-pasts: dome@priekulesnovads.lv

**LĒMUMS**

Priekulē

2016.gada 28.janvārī Nr.2

**37.**

**Par Priekules novada pašvaldībai piederošās Priekules pilsētas valdījumā esošās tehnikas izslēgšanu no pamatlīdzekļu sastāva un pārdošanu par brīvu cenu**

Priekules novada pašvaldības īpašumā ir kustamā manta, kura atrodas Priekules pilsētas valdījumā un turpmāk vairs nav nepieciešama pašvaldības funkciju pildīšanai.

Manta netiek lietota, tā nav vairs izmantojams saimnieciskajā darbībā un nav remontējams, līdz ar to tā ir realizējama.

Saskaņā ar Publiskas personas mantas atsavināšanas likuma 37.pantu

***37.pants.****(1) Pārdot publiskas personas mantu par brīvu cenu var, ja:*

*1) kustamās mantas atlikusī bilances vērtība pēc grāmatvedības uzskaites datiem ir mazāka par 700 euro. Šajā gadījumā pārdošanas cena nedrīkst būt mazāka par atlikušo vērtību;*

*2) izsoles izmaksas ir lielākas par mantas vērtību;*

*3) sarīkotā izsole ir bijusi nesekmīga (*[*32.panta*](http://likumi.lv/doc.php?id=68490#p32)*ceturtā daļa);*

*4) nekustamo īpašumu iegūst šā likuma*[*4.panta*](http://likumi.lv/doc.php?id=68490#p4)*ceturtajā daļā minētā persona. Šajā gadījumā pārdošanas cena ir vienāda ar nosacīto cenu (*[*8.pants*](http://likumi.lv/doc.php?id=68490#p8)*).*

*(2) Sludinājums par publiskas personas mantas pārdošanu publicējams institūcijas, kas organizē nekustamā īpašuma atsavināšanu (*[*9.pants*](http://likumi.lv/doc.php?id=68490#p9)*), mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir.*

*(3) (Izslēgta ar*[*13.06.2013*](http://likumi.lv/ta/id/258011-grozijumi-publiskas-personas-mantas-atsavinasanas-likuma)*. likumu)*

*(4) Šā panta otrā daļa tiek piemērota gadījumos, kad saskaņā ar šā likuma noteikumiem tiek rīkota publiskas personas mantas izsole.*

*(5) Ja nekustamo īpašumu pārdod par brīvu cenu šā likuma*[*4.panta*](http://likumi.lv/doc.php?id=68490#p4)*ceturtajā daļā minētajām personām, institūcija, kas organizē nekustamā īpašuma atsavināšanu (*[*9.pants*](http://likumi.lv/doc.php?id=68490#p9)*), nosūta tām atsavināšanas paziņojumu.*

*(6) Ja pēc šā panta piektajā daļā minētā atsavināšanas paziņojuma saņemšanas tajā noteiktajā termiņā, kas nedrīkst būt īsāks par vienu mēnesi no atsavināšanas paziņojuma nosūtīšanas dienas, pirkt nekustamo mantu piesakās vairākas personas, kurām ir pirmpirkuma tiesības, rīkojama izsole starp šīm personām.*

*(7) Ja persona, kurai ir pirmpirkuma tiesības, nenoslēdz pirkuma līgumu, Ministru kabinets vai atvasinātas publiskas personas lēmējinstitūcija var atcelt lēmumu par nodošanu atsavināšanai vai lemj par atsavināšanas veida maiņu.*

Pamatojoties uz likuma „Par pašvaldībām” 14.panta 1.daļas 2.punktu un „Publiskas personas mantas atsavināšanas likuma” 3.panta 1.daļas 2.punktu; 6.panta 2.un 3.daļu; 37.panta 1.daļas 1.punktu, **atklāti balsojot** **PAR - 13** deputāti (Malda Andersone, Inita Rubeze, Arnis Kvietkausks, Inese Kuduma, Rigonda Džeriņa, Vaclovs Kadaģis, Andis Eveliņš, Mārtiņš Mikāls, Ainars Cīrulis, Vija Jablonska, Arta Brauna, Gražina Ķervija, Andris Džeriņš); **PRET - nav; ATTURAS - nav;** Priekules novada pašvaldības dome **NOLEMJ**:

1. Izslēgt no Priekules novada pašvaldības pamatlīdzekļu sastāva un pārdot metāllūžņos sekojošu mantu, kas atrodas Priekules pilsētas valdījumā:

|  |  |  |  |
| --- | --- | --- | --- |
| Nr.p.k. | Tehnikas nosaukums | Inventāra Nr. | Atlikusī bilances vērtība EUR |
| 1. | Kravas transporta pašizgāzējs ZIL MMZ 4502, izl.gads 1990., Valsts reģ.Nr. CV171, zilā krāsā, pases nr. AF 028583 VIN 2970831 | 816 | 0 |

2. Izslēgt no Priekules novada pašvaldības pamatlīdzekļu sastāva un pārdot izsolē par brīvu cenu sekojošu mantu, kas atrodas Priekules pilsētas valdījumā:

|  |  |  |  |
| --- | --- | --- | --- |
| Nr.p.k. | Tehnikas nosaukums | Inventāra Nr. | Atlikusī bilances vērtība EUR |
| 1. | Vieglais pasažieru, AUDI 100, izl.gads 1989, Valsts reģ.nr. DL 7014, gaiši brūna krāsa, pases nr. AF 137942, VIN WAUZZZ44KN091271 | 2808 | 0 |

1. Informāciju par pārdošanu publicēt Priekules novada pašvaldības mājas lapā [www.priekulesnovads.lv](http://www.priekulesnovads.lv)
2. Tehnikas pārdošanu izsolē nodrošina Priekules novada pašvaldības īpašumu atsavināšanas un nomas tiesību izsoles komisija.
3. Saņemtos finanšu līdzekļus par pārdošanu ieskaitīt Priekules novada pašvaldības budžetā un izmantot Priekules pilsētas un Priekules pagasta saimniecisko jautājumu risināšanai.
4. Par lēmuma izpildi atbildīgs Edgars Rubezis.
5. Lēmuma izpildes kontroli nodrošina izpilddirektors Andris Razma.

Izsūtāms:

1)Edgars Rubezis;

2) Priekules novada pašvaldības īpašumu atsavināšanas un nomas tiesību izsoles komisija;

3)Finanšu nodaļa.

Pašvaldības domes priekšsēdētāja V.Jablonska